《古侠士磨剑歌》
明代·黎遂球

十年磨一剑，绣血看成字。字似仇人名，难堪醉时视。

旧仇剑边仇，新仇眼中泪。倚啸复悲歌，齧断长虹气。

不得语公孙，阿世斯其志。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。